[pic] | EUROPA-KOMMISSIONEN |

Bruxelles, den 5.3.2010

KOM(2010)79 endelig

2009/0027 (COD)2009/0026 (COD)

MEDDELELSE FRA KOMMISSIONEN TIL EUROPA-PARLAMENTET i henhold til artikel 294, stk. 6, i traktaten om Den Europæiske Unions funktionsmåde

vedrørende Rådets holdning til vedtagelsen af forslag til Europa-Parlamentets og Rådets forordning om oprettelse af et europæisk asylstøttekontor og forslag til Europa-Parlamentets og Rådets beslutning om ændring af beslutning nr. 573/2007/EF om oprettelse af Den Europæiske Flygtningefond for perioden 2008-2013 for så vidt angår inddragelse af finansieringen af visse fællesskabsforanstaltninger og ændring af finansieringsloftet

2009/0027 (COD)2009/0026 (COD)

MEDDELELSE FRA KOMMISSIONEN TIL EUROPA-PARLAMENTET i henhold til artikel 294, stk. 6, i traktaten om Den Europæiske Unions funktionsmåde

vedrørende Rådets holdning til vedtagelsen af forslag til Europa-Parlamentets og Rådets forordning om oprettelse af et europæisk asylstøttekontor og forslag til Europa-Parlamentets og Rådets beslutning om ændring af beslutning nr. 573/2007/EF om oprettelse af Den Europæiske Flygtningefond for perioden 2008-2013 for så vidt angår inddragelse af finansieringen af visse fællesskabsforanstaltninger og ændring af finansieringsloftet

1. SAGSFORLØB

Fremsendelse til Europa-Parlamentet og Rådet af forslag til forordning om oprettelse af et asylstøttekontor (dok. KOM(2009) 66 endelig – [2009/0027(COD): Fremsendelse til Europa-Parlamentet og Rådet af forslag til Europa-Parlamentets og Rådets beslutning om ændring af beslutning nr. 573/2007/EF om oprettelse af Den Europæiske Flygtningefond for perioden 2008-2013 for så vidt angår inddragelse af finansieringen af visse fællesskabsforanstaltninger og ændring af finansieringsloftet (dok. KOM(2009) 67 - 2009/0026(COD): | 19. februar 2009 18. februar 2009 |

Udtalelse afgivet af Det Europæiske Økonomiske og Sociale Udvalg: | Ikke relevant |

Udtalelse afgivet af Europa-Parlamentet ved førstebehandlingen: | 7. maj 2009 |

Ændret forslag fremsendt: | Ikke relevant |

Fælles holdning vedtaget : | 25. februar 2010 |

2. FORMÅLET MED KOMMISSIONENS FORSLAG

Forslaget til forordning om oprettelse af et europæisk asylstøttekontor og forslaget til ændring af beslutningen om oprettelse af Den Europæiske Flygtningefond for 2008-2013 er led i Den Europæiske Unions bestræbelser for at fastlægge en global politik på asylområdet. Bestræbelserne sigter på at efterkomme Rådets og Det Europæiske Råds ønsker om at oprette en støttestruktur på asylområdet og indgår i foranstaltningerne i den handlingsplan på asylområdet, som Kommissionen vedtog i juni 2008. Kommissionen foreslår, at der oprettes et europæisk asylstøttekontor, der skal have til opgave at fremme og styrke det praktiske samarbejde mellem medlemsstaterne på asylområdet og bidrage til at udvikle et fælles asylsystem. Kontoret oprettes i form af et reguleringsorgan og bliver således et organ som omhandlet i artikel 185 i finansforordningen. Kontoret finansieres via en budgetpost i Den Europæiske Unions almindelige budget. For at forenkle anvendelsen af de disponible midler i det omfang Det Europæiske Asylstøttekontor pålægges nogle af de opgaver, der på nuværende tidspunkt finansieres via Den Europæiske Flygtningefond, overføres der ifølge forslaget til beslutning en del af de budgetmidler, der i øjeblikket er afsat til Den Europæiske Flygtningefond, til asylstøttekontoret for at sikre, at det praktiske samarbejde på asylområdet finansieres optimalt.

3. BEMÆRKNINGER TIL DEN FÆLLES HOLDNING

3.1 GENERELLE BEMÆRKNINGER TIL DEN FÆLLES HOLDNING

Teksten til den fælles holdning er i det væsentlige og i vidt omfang på linje med Kommissionens forslag, og Kommissionen kan derfor give sin fulde støtte hertil.

3.2 Aftalen om den fælles holdning

Rådets holdning er resultatet af intensive interinstitutionelle forhandlinger efter Kommissionens forslag af 18. februar 2009 samt Europa-Parlamentets vedtagelse af en udtalelse ved førstebehandlingen den 6. maj 2009. På en række uformelle og tekniske møder er der opnået kompromiser vedrørende en række uafklarede spørgsmål. Hverken Europa-Parlamentet eller Rådet har foreslået ændringer til forslaget til beslutning om finansiering af kontoret.

Efter forhandlingerne lykkedes det Coreper at opnå enighed om teksten den 11. november 2009. Den 16. november 2009 bekræftede formanden for LIBE-udvalget, Juan Fernando López Aguilar, ved brev til formandskabet, at ordførerne og de rådgivende ordførere havde godkendt den tekst, der var godkendt af Coreper, og den vedlagte interinstitutionelle erklæring, og meddelte, at han, hvis disse tekster blev formelt forelagt Europa-Parlament som Rådets holdning ville henstille til LIBE-udvalget og derefter plenarforsamlingen at godkende denne uden ændringer. På basis heraf nåede Coreper til en politisk aftale den 20. november 2009.

De vigtigste forhandlingspunkter, der er opnået enighed om, kan findes nedenfor.

Med hensyn til de solidaritetsmekanismer, der støttes af kontoret (flytning og genbosættelse) er der fundet et kompromis om en neutral formulering for at sikre, at kontoret effektivt kan understøtte alle nuværende og fremtidige mekanismer.

Kompromiset omkring udnævnelsen af den administrative direktør for kontoret sikrer, at Europa-Parlamentet inddrages aktivt i udnævnelsen af denne. Europa-Parlamentet kan nemlig vedtage en udtalelse, efter at den valgte kandidat er blevet hørt af kontorets bestyrelse, da bestyrelsen skal aflægge rapport om, hvorledes der er taget hensyn til Europa-Parlamentets udtalelse ved den endelige udnævnelse af den administrative direktør. Europa-Parlamentet ønskede, at denne horisontale institutionelle bestemmelse skulle indarbejdes fuldt ud i de igangværende aktiviteter i den interinstitutionelle gruppe vedrørende kontrolorganer. Følgende interinstitutionelle erklæring blev derfor vedtaget:

" Europa-Parlamentet, Rådet og Kommissionen har oprettet en interinstitutionel arbejdsgruppe, der skal vurdere kontrolorganers sammenhæng, effektivitet, ansvarlighed og gennemsigtighed og nå til enighed om, hvordan deres arbejde kan forbedres. Gruppen fokuserer i øjeblikket på en række nøgleområder såsom kontrolorganers rolle og stilling i EU's institutionelle landskab, deres oprettelse, struktur og funktion samt spørgsmål vedrørende finansiering, budget, tilsyn og forvaltning.

Den formulering, der er aftalt vedrørende udnævnelsen af direktøren for det kommende europæiske asylstøttekontor (artikel 28 i grundforordningen), hvorefter Europa-Parlamentet kan "vedtage en udtalelse, hvori der redegøres for dets syn på den valgte kandidat, og bestyrelsen skal underrette Europa-Parlamentet om, på hvilken måde der er taget hensyn til denne udtalelse", bør ses i forbindelse med den interinstitutionelle indsats for at forbedre organers forvaltning og ansvarlighed."

Rådet og Europa-Parlamentet har indgået en aftale om FN's Flygtningehøjkommissariats (UNHCR) inddragelse i kontorets arbejde for at sikre, at kontoret i sit fremtidige arbejde i videst muligt omfang kan drage nytte af UNCHR's ekspertise.

Efter anmodning fra Parlamentet blev der opnået et kompromis, der sikrer, at civilsamfundet i fuldt omfang inddrages i kontorets arbejde via et rådgivende forum, hvis procedureregler blev nærmere fastlagt.

4. KONKLUSION

Rådets holdning og vedlagte interinstitutionelle erklæring opfylder målene i Kommissionens oprindelige forslag. Kommissionen kan derfor tilslutte sig teksten.